**A Fenntarthatósági és Klímastratégiai Szakmai Bizottság**

**2025. január 29-i rendes ülésének határozatai**

**2/2025. (I.29.) FKSZB számú határozat**

Szombathely Megyei Jogú Város Fenntarthatósági és Klímastratégiai Szakmai Bizottsága a „Javaslat Szombathely Megyei Jogú Város Önkormányzata 2024. évi költségvetéséről szóló 8/2024.(III.5.) önkormányzati rendelet III. számú módosításának megalkotására” című előterjesztést megtárgyalta és a rendelet tervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** 2025. január 30.

**3/2025. (I.29.) FKSZB számú határozat**

A Fenntarthatósági és Klímastratégiai Szakmai Bizottság a „*Javaslat Szombathely város területén közművezeték építések zöldterületen történő elhelyezéséhez szükséges döntések meghozatalára*” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 69. § 5. pontja alapján az alábbi döntést hozta:

1. A Bizottság egyetért azzal, hogy a Városháza és a Zeneiskola között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető az 1. számú melléklet szerint.
2. A Bizottság egyetért azzal, hogy a Városháza és a Külsikátor között tervezett 11 kV-os villamos földkábel fektetése a tájépítész utasításainak betartása mellett, a fák 2 méteres környezetében kizárólag árokásás nélküli, gyökérsérülést nem okozó technológiával legyen végezhető a 2. számú melléklet szerint.
3. A Bizottság egyetért azzal, hogy a tervezett „Szombathely, Oroszlán utca 11703/1-2-5-6 hrsz-ú ingatlanok villamos energia ellátása” tárgyú munka keretében a villamosenergia ellátást biztosító földkábel kiépítésre kerüljön a 3. számú melléklet szerint.

**Felelős**: Németh Ákos, a Fenntarthatósági és Klímastratégiai Szakmai Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője, Bonti Tamás, a Kommunális Iroda vezetője)

**Határidő:** 2025. január 30.

Szombathely, 2025. január 29.

**/: Németh Ákos :/**

**a bizottság elnöke**